b'\n_START_ARTICLE_\nNadia Plesner\n_START_SECTION_\nPlesner og Louis Vuitton\n_START_PARAGRAPH_\nI april 2010 blev hun sags\xc3\xb8gt af Louis Vuitton og blev p\xc3\xa5lagt dagb\xc3\xb8der p\xc3\xa5 37.000 kroner for at vise sit omdiskuterede maleri Darfurnica. Grunden til sagen er en lille afrikansk dreng midt i billedet, som b\xc3\xa6rer en Louis Vuitton-taske. Drengen er n\xc3\xb8gen og underern\xc3\xa6ret. Modegiganten mente, at de juridiske regler om logoprodukter var brudt, og selve retssagen vakte stor international opm\xc3\xa6rksomhed. Flere kunstnere og kendte st\xc3\xb8ttede Nadia Plesner, da de mente, at sagen ogs\xc3\xa5 drejede sig om kunstnerisk ytringsfrihed og retten til at g\xc3\xb8re verdenen opm\xc3\xa6rksom p\xc3\xa5 internationale problemer p\xc3\xa5 en kunstnerisk m\xc3\xa5de. Forud for retssagen l\xc3\xa5 ogs\xc3\xa5 en tidligere konflikt fra 2008 mellem Nadia Plesner og Louis Vuitton, som drejede sig om en kunstnerisk kampagne ved navn Simple Living. I 2011 frikendte den nederlandske domstol Nadia Plesner. Maleriet er 32 kvadratmeter og er Plesners tolkning af Pablo Picassos Guernica fra 1937. I 2011 blev Darfurnica k\xc3\xb8bt af Herning Gymnasium for ca. 250.000 kr.\n_START_SECTION_\nEmergency Room\n_START_PARAGRAPH_\nNadia Plesner har flere gange deltaget i den internationale kusntneriske bev\xc3\xa6gelse Emergency Room, hvor inviterede kunstnere fra hele verdenen deltager i kunstneriske discipliner med n\xc3\xb8je tilrettelagte regler.'